EM på skøyter 2021

EM på skøyter 2021, det 44. for kvinner allround og det 113. for menn allround samt det tredje europamesterskap i sprint for kvinner og menn, ble avholdt lørdag 16. og søndag 17. januar 2021 i Thialf i Heerenveen, Nederland og teknisk arrangør var den lokale arrangørkomitéen «House of Sports» på vegne av Koninklijke Nederlandsche Schaatsenrijders Bond (KNSB).Tittelforsvarere fra EM 2019 på Arena Ritten, Klobenstein/Collalbo i Italia var østerrikske Vanessa Herzog i sprint og nederlandske Antoinette de Jong i allround for kvinnene, og nederlandske Kai Verbij i sprint og nederlandske Sven Kramer i allround for menn. Herzog, De Jong, Verbij var alle tilstede for å prøve å forsvare sine titler, mens Kramer ikke kom forbi den nasjonale kvalifiseringen i Nederland. Av de tre regjerende mesterne som stilte opp var det bare De Jong som klarte oppgaven å gjenerobre EM-tittelen.
Sist en nordmann vant EM på skøyter for menn, var da Johann Olav Koss ble europamester i 1991. Beste norske plassering i EM på skøyter for kvinner, som har vært arrangert siden 1970, bortsett fra i årene 1975 til 1980, er Bjørg Eva Jensens fjerdeplass i 1981.
I forkant av mesterskapet ble alle påmeldte løpere samt de som skulle konkurrere i den påfølgende verdenscupen samme sted de kommende to helgene inkludert i en ISU konkurranseboble (skøyteboble) på grunn av koronapandemien og PCR-testet torsdag 14. januar 2021 for COVID-19. Et testresultat som viste at alle de 143 testede hadde negativt resultat for koronavirus.


== Program ==
Alle tider er lokaltider UTC+01.00 (Sentraleuropeisk tid, forkortet til CET).


== Sammenlagtmedaljører ==
SprintAllround


== Distansemedaljører ==


=== Sprint ===
KvinnerMenn


=== Allround ===
KvinnerMenn


== Deltagere ==
ISU satte en maksimumsgrense på antall deltagere per klasse og konkurranse på 20 kvinner i både sprint og allround og 20 menn i både sprint og allround. Men ingen nasjon kunne delta med flere enn 3 per klasse.
Eldste og yngste deltagereEldste kvinnelige deltager er Martina Sáblíková,  Tsjekkia, født 27. mai 1987 (33 år og 234 dager ved mesterskapets start 16. januar 2021).Eldste kvinnelige reserve-deltager er Claudia Pechstein,  Tyskland, født 22. februar 1972 (48 år og 329 dager ved mesterskapets start 16. januar 2021).
Yngste kvinnelige deltager er Natalja Jabrzyk,  Polen, født 3. mars 2001 (19 år og 319 dager ved mesterskapets start 16. januar 2021).
Eldste mannlige deltager er Nico Ihle,  Tyskland, født 2. desember 1985 (35 år og 45 dager ved mesterskapets start 16. januar 2021).
Yngste mannlige deltager er Peder Kongshaug,  Norge, født 13. august 2001 (19 år og 156 dager ved mesterskapets start 16. januar 2021).Oversikt over antall påmeldte deltagere.Følgende nordmenn ble tatt ut til mesterskapet: Julie Nistad Samsonsen fra Fana IL (sprint), Martine Ripsrud fra Stange Spk (sprint), Ragne Wiklund fra Aktiv SK (allround), Ida Njåtun fra Asker SK (allround), Sofie Karoline Haugen fra Sandefjord SK (allround), Håvard Holmefjord Lorentzen fra Fana IL (sprint), Odin By Farstad fra Spk Falken (sprint), Bjørn Magnussen fra Spk Falken (sprint), Sverre Lunde Pedersen fra Fana IL (allround), Hallgeir Engebråten fra Nord-Odal IL (allround) og Peder Kongshaug fra Stavanger Sandnes SK (allround). Norges Skøyteforbund hadde i tillegg påmeldt Henrik Fagerli Rukke fra Hol IL (sprint) og Allan Dahl Johansson fra Aktiv SK (allround) som norske reserver.


== Aktuelle rekorder ==


=== Gjeldende mesterskapsrekorder ===
Kvinner sprintMenn sprintKvinner allroundMenn allround


==== Nye mesterskapsrekorder ====
Første dag av mesterskapet ble mesterskapsrekordene forbedret på sju av åtte distanseøvelser, bare 500 meter rekorden fra EM på skøyter 2000 i Vikingskipet på Hamar til Ådne Søndrål fikk overleve av de som var aktuelle første dagen. Jorien Ter Mors forsvarte sin egen 1 000 meterrekord etter å ha midlertidig mistet den i et tidligere par til landsmanninnen Jutta Leerdam etter første dag, men mistet den igjen tilbake til Leerdam på søndag. Nederlenderen Thomas Krol forbedret sin egen 1 000 meterrekord etter å ha midlertidig mistet den i et tidligere par til landsmannen Hein Otterspeer i lørdagens konkurranser. De resterende mesterskapsrekordene som var aktuelle for forbedring etter første dag av mesterskapet som ble forbedret var sammenlagt sprint firkamp for både kvinner og menn samt 1 500 meter og sammenlagt liten firkamp for kvinner i allround og 10 000 meter for menn allround. Dermed beholdt tsjekkiske Martina Sáblíková sin 5 000 meterrekord fra EM på skøyter 2009 i Heerenveen, og italieneren Enrico Fabris sin 1 500 meterrekord fra EM på skøyter 2007 i Klobenstein/Collalbo, samt nederlenderen Sven Kramer sin sammenlagt stor firkamp rekord fra EM på skøyter 2008 i Kolomna. Totalt ble det forbedret mesterskapsrekord i 14 konkurranser.


== ISU-delegerte og funksjonærer ==
ISU-delegert Tron Espeli, Norge.ISU teknisk delegert Aleksandr Kibalko, Russland.
ISU medisinsk rådgiver Marieke Becker, Nederland.
Overdommere var Hanjo Heideman, Nederland (kvinner) og Kalle Skoog, Sverige (menn).Assiterende overdommere var Melanie Symalla, Tyskland (kvinner) og Bert Timmerman, Nederland (menn).
Startere var Tom Vidar Johansson, Norge for kvinnene og Jevgenij Bojarskij, Russland for mennene, samt Andrè de Vries, Nederland for både kvinner og menn.I tillegg til disse var det også andre funksjonærer og andre ansvarlige for arrangementet.


== Norske kommentatorer ==
De norske TV-kommentatorene for Viasat 4 og Viaplay var ved Even Wetten, Mikael Flygind Larsen og den nye skøyteeksperten Hege Bøkko med på kommentatorlaget. I TV-sendingen ledet av Wetten ble det også gjort intervjuer per bildetelefon med de norske løperne samt svenske Nils van der Poel fra skøytehallen. Bøkko hadde på forhånd laget noen innslag under tittelen Hege på innsiden, hvor hun pratet med noen av de norske løperne på sine hjemmebaner.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata